ଆଜି ଠାରୁ ଆରମ୍ଭ ହେଉଛି ରାଜକୁମାର ରାଓ ଓ ପତ୍ରଲେଖାଙ୍କ ବିବାହ ପ୍ରସ୍ତୁତି ! ଏହି ସ୍ଥାନରେ ହେବ ବିବାହ... - Prameya News7\nଆଜି ଠାରୁ ଆରମ୍ଭ ହେଉଛି ରାଜକୁମାର ରାଓ ଓ ପତ୍ରଲେଖାଙ୍କ ବିବାହ ପ୍ରସ୍ତୁତି ! ଏହି ସ୍ଥାନରେ ହେବ ବିବାହ...\nମୁମ୍ବାଇ ୧୦।୧୧ : ବଲିଉଡ ଅଭିନେତା ରାଜକୁମାର ରାଓ ଏବଂ ତାଙ୍କର ଦୀର୍ଘ ଦିନର ଗର୍ଲଫ୍ରେଣ୍ଡ ପତ୍ରଲେଖାଙ୍କ ବିଷୟରେ ଏକ ବଡ ଖବର ଆସିଥିଲା । ରାଜକୁମାର ଓ ପତ୍ରଲେଖା ବିବାହ କରିବାକୁ ଯାଉଛନ୍ତି । ଯେଉଁଥି ପାଇଁ ଦୁହିଁଙ୍କ ଖୁବ୍ ଜୋର ସୋରରେ ପ୍ରସ୍ତୁତି ଚାଲିଛି । ବର୍ତ୍ତମାନ ଦୁହିଁଙ୍କର ଫଟୋ ଓ ଭିଡିଓ ଖୁବ୍ଭାଇରାଲ ହେବାରେ ଲାଗିଛି। କେତେକ ରିପୋର୍ଟ ଅନୁଯାୟୀ, ଆଜି ଅର୍ଥାତ୍ ନଭେମ୍ବର ୧୦ ରୁ ନଭେମ୍ବର ୧୨ ପର୍ଯ୍ୟନ୍ତ ରାଜକୁମାର ଏବଂ ପତ୍ରଲେଖା ସେମାନଙ୍କ ବିବାହ କାର୍ଯ୍ୟରେ ବ୍ୟସ୍ତ ରହିବେ । ଏହି ଦମ୍ପତିଙ୍କ ବିବାହ ସ୍ଥାନ ମଧ୍ୟ ସାମ୍ନାକୁ ଆସିଛି।\nତେବେ ରିପୋର୍ଟ ଅନୁଯାୟୀ ଏହି ଦମ୍ପତି ବିବାହ ପାଇଁ ପୂର୍ବ ଦିନ ଚଣ୍ଡିଗଡ଼ରେ ନିଜ ଘରକୁ ଯାଇଥିଲେ। ଏଥିରୁ ସ୍ପଷ୍ଟ ଯେ ଦୁହେଁ ନିଜେ ଚଣ୍ଡିଗଡ଼ରେ ବିବାହ କରିବାକୁ ଯାଉଛନ୍ତି। ତେବେ ରାଜକୁମାର ଏବଂ ପତ୍ରଲେଖା ଏପର୍ଯ୍ୟନ୍ତ କୌଣସି ପ୍ରକାରର ଅଫିସିଆଲ ଘୋଷଣା କରିନାହାଁନ୍ତି। ଏଥି ସହିତ, ଏହି ଦମ୍ପତିଙ୍କ ବିବାହ ସମ୍ବନ୍ଧରେ ଦାବି କରାଯାଉଛି ଯେ ଖୁବ୍ ଶୀଘ୍ର ଏହାର ଉତ୍ତର ମଧ୍ୟ ମିଳିବ ।\nବାସ୍ତବରେ ଏକ ସୂତ୍ରରୁ ପ୍ରକାଶ ଯେ ରାଜକୁମାର ରାଓ ଗର୍ଲଫ୍ରେଣ୍ଡ ପତ୍ରଲେଖାଙ୍କ ସହ ଚଣ୍ଡିଗଡ଼ରେ ବିବାହ କରିବେ। "ରାଜକୁମାର ରାଓ ଏବଂ ପତ୍ରଲେଖା ଏକ ଅନ୍ତରଙ୍ଗ ସମାରୋହରେ ବିବାହ କରିବାକୁ ଯାଉଛନ୍ତି। ସେମାନେ କେବଳ ଫିଲ୍ମ ଇଣ୍ଡଷ୍ଟ୍ରିରୁ ମନୋନୀତ ଅତିଥିମାନଙ୍କୁ ନିମନ୍ତ୍ରଣ କରିଛନ୍ତି। ରିପୋର୍ଟରେ ଦାବି କରାଯାଇଛି ଯେ ପତ୍ରଲେଖାଙ୍କ ପରିବାର ଶୀଲୋଙ୍ଗରୁ ଆସି ସାରିଛନ୍ତି। ରିପୋର୍ଟରେ କୁହାଯାଇଛି ଯେ ଏହି ଦମ୍ପତି ନଭେମ୍ବର ୧୧-୧୨ ରେ ବିବାହ ବନ୍ଧନରେ ବନ୍ଧା ହେବାକୁ ଯାଉଛନ୍ତି। ମହାମାରୀ କରୋନା ଯୋଗୁଁ ଏହି ଦମ୍ପତି ବିବାହକୁ ଛୋଟ ଏବଂ ବ୍ୟକ୍ତିଗତ ରଖିବାକୁ ଚାହୁଁଥିଲେ। ତେଣୁ ସେମାନଙ୍କର ଏକ ସୀମିତ ଅତିଥିର ତାଲିକା ଅଛି ଏବଂ ସେମାନେ ଚଣ୍ଡିଗଡ଼କୁ ବାଛିଛନ୍ତି ବୋଲି ଶୁଣିବାକୁ ମିଳିଛି ।
